Google zai fara share bayanan sirri a Turai - Ilimi Hasken Rayuwa
Google zai fara share bayanan sirri a Turai
Wallafawa ranar: 06/06/2014 - 13:35
Sauti 10:00
Tambarin Kamfanin google Injinin Bincike a Intanet @Google
Shirin Ilimi Hasken Rayuwa ya tattauna ne game da Kamfanin Google wanda mahukuntan Turai suka bukaci ya dauki matakan share bayanan mutane na sirri da suke bukata karkashin dokar sirinta rayuwarsu. Shin ya girman al’amarin ya ke, sannan ya hakan zai shafi ‘Yanci na samun bayanai musamman ga aikin bincike na Jarida?
Yanzu haka Kamfanin Injinin bincike na Google yace ya karbi bukatun dubban mutanen Turai wadanda ke neman a share bayanansu na sirri da suke bukata a Intanet bayan Kotun Turai ta bukaci kamfanin na bincike ya aiwatar da bukatar karkashin dokar kare sirrin rayuwar mutane.
Bayan da kotun Turai ta yanke hukuncin, google ya bude shafi domin ba masu bukatar a share bayanansu damar aikawa da bukatarsu tare da cika wasu sharudda da kamfanin ya shata.
Google yace yana samun bukatar daga mutanen na Turai a cikin dakoki bakwai, musamman daga ‘yan siyasa da wadanda ke son a dakile hoto ko bidiyonsu na tsaraici.
Shirin ya tattauna da Farfesa Abdalla Uba Adamu Malami a Jami’ar Bayero a Kano Najeriya, da Dr Jameel Yusha’u Mai sharhi kan lamurran yau da kullum da kuma Dr Umar Saleh Gwami Tsohon Malamin Jami’ar Abubakar Tafawa Balewa da ke Bauchi.
Ko ya suke kallon girman wannan mataki lura da girman google a fannin bincike a Intanet? Sannan ya hakan zai yi tasiri ga ‘yancin samun bayanai musamman ga aikin Jarida.
Google ya sayar da Motorola
Gilashin Google ya shiga kasuwa a Amurka
Yadda annobar coronavirus ta shafi ilimi a sassan duniya
Brazil 2014: Rawar Twitter da Facebook
Fasahar Kira a Najeriya
Brazil: fasahar tantance kwallo a raga
Kwamfuta mai amfani da hasken rana
Kere karen Fasaha a Nijar
Yadda za’a yi amfani da fasahar DNA a gano ‘Yan matan Chibok
Rikici tsakanin Samsung da Apple
Fasahar Sarrafa Azurfa a Nijar